EKH พุ่ง 3% นิวไฮรอบ 1 ปี 5 เดือน โบรกแนะ “ซื้อ” มองกำไรปี 62 แตะ 782 ลบ.เคาะเป้า 8.40 บ.
EKH พุ่ง 3% นิวไฮรอบ 1 ปี 5 เดือน โบรกแนะ "ซื้อ" มองกำไรปี 62 แตะ 782 ลบ.เคาะเป้า 8.40 บ. โดย ณ เวลา 10.35 น. อยู่ที่ระดับ 7.05 บาท บวก 0.20 บาท หรือ 2.92% สูงสุดที่ระดับ 7.10 บาท ต่ำสุดที่ระดับ 6.85 บาท ด้วยมูลค่าการซื้อขาย 14.59 ล้านบาท
EKH พุ่ง 3% นิวไฮรอบ 1 ปี 5 เดือน โบรกแนะ "ซื้อ" มองกำไรปี 62 แตะ 782 ลบ.เคาะเป้า 8.40 บ.
4 ก.ค. 2562

ผู้สื่อข่าวรายงานว่า ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 10.35 น. อยู่ที่ระดับ 7.05 บาท บวก 0.20 บาท หรือ 2.92% สูงสุดที่ระดับ 7.10 บาท ต่ำสุดที่ระดับ 6.85 บาท ด้วยมูลค่าการซื้อขาย 14.59 ล้านบาท โดยราคาปรับตัวขึ้นทำจุดสูงสุดในรอบ 1 ปี 5 เดือน นับตั้งแต่ราคาปิดที่ระดับ 7.05 บาท เมื่อวันที่ 23 ม.ค.61

ด้านบทวิเคราะห์ บล.เอเอสแอล ประเมินผลการดำเนินงานไตรมาส 2/62 ของ EKH ว่ามีแนวโน้มเพิ่มขึ้น เมื่อเทียบกับช่วงเดียวกันของปีก่อน แต่ลดลงเมื่อเทียบกับไตรมาสที่ผ่านมาจากปัจจัยฤดูกาลและไตรมาส 1/62 ที่มีฐานสูงจากผลกระทบ PM 2.5 หลักๆ รายได้จะมาจากการเพิ่มขึ้นของผู้ป่วยนอก ผู้ป่วยใน และคนไข้จากศูนย์ผู้มีบุตรยาก (IVF) ที่มีการทำการตลาดกับชาวจีนมากขึ้น
สำหรับแนวโน้มผลประกอบการปี 62 คาดธุรกิจมีการเติบโตราว 23%  รายได้ราว 782 ล้านบาท เนื่องจากปีนี้จะมีการเปิดอาคารกุมารเวชแห่งใหม่ ซึ่งอยู่เชื่อมกับอาคารปัจจุบัน รองรับเตียงผู้ป่วยได้เพิ่มอีก 60 เตียง มีเงินลงทุน 250 ล้านบาท และ IVF ที่ตั้งเป้าทั้งปี 300 คู่ หรือเฉลี่ยเดือนละ 25 คู่ หลังเปิดศูนย์อาคารแล้ว ยังมีการปรับศูนย์ไต และเพิ่มเตียงมากขึ้น จาก 10 เตียง เป็น 24 เตียง
โดยปัจจุบันโรงพยาบาลมีศูนย์แพทย์ทั้งสิ้น 17 ศูนย์ แต่ที่ทำรายได้และกำไรโดดเด่นจะมีเพียง 4 ศูนย์ คือ ฉุกเฉิน กุมารเวช และอายุรกรรม รวม 4 ศูนย์ อยู่ที่ 70% ของรายได้ที่เหลือ ยังสามารถสร้างรายได้ได้มากขึ้น ด้านรายจ่ายแม้ที่การเปิดอาคารใหม่ แต่บุคคลากรที่เพิ่มขึ้นรับรู้ไปแล้วตั้งแต่ไตรมาส4/62
ดังนั้นฝ่ายวิจัยกำหนดคำแนะนำ “ซื้อ” ราคาเป้าหมาย 8.40 บาท มี Upside อยู่ 22.62% จากแนวโน้มผลประกอบการที่เติบโตเด่นเหนือกลุ่มเป้าอุตสาหกรรม จึงเลือกให้ EKH เป็น Top Pick ของกลุ่มโรงพยาบาลขนาดเล็ก